It-Trinità Qaddisa f'Xogħol l-Artist Gianni Vella Fostin-numru ta' xogħlijietli għamell-artist Gianni Vella (1885-1977) għall-knejjes ta' Malta u Għawdex hemm id-dekorazzjoni tas-saqaf tal-Knisja Arċipretali ta' San Ġużepp u l-Immakulata fil-Qala Għawdex. Kien beda l-ewwel xogħlijiet tiegħu f'din il-knisja fis-sena 1942. Dam 25 sena tiela' unieżel minn Malta għall-Qala sakemm ix- xogħol kollu kien lest. Fis-saqaf u l-koppla ta' din il-knisja, Vella pinġa xeni ta' episodji mill-ħajja ta' San 90: Pubblikazzjoni tal-Festa 2018 Ġużepp, il-Madonna u Ġest, fosthom it-Twelid ta' Ġest: Bambin, il-Ħarba tal- Familja Mqaddsa lejn l-Eġittu, il-Mewt Qaddisa ta' San Ġużepp, il-Patroċinju ta' San Ġużepp fuq il-Knisja Universali u l-Preżentazzjoni tat-Tfajjel Ġest fit- Tempju. Din ix-xena tinsab fl-apside tal-kappellun tal-Kurċifiss fejn huwa pinġa wkoll it- Tfittxija ta' Ġest Mitluf u lil Ġesti qiegħed jitgħallem. F'din l-apside, numru ta' persunaġġi jidhru mifruxin f'kull parti tal- ispazju li l-artist kellu għad-dispożizzjoni tiegħu. Fiċ-ċentru tax-xena, l-artist pinġa lill- membri tal-Familja Mqaddsa. Il-Madonna tinsab bilwieqfa bil-Bambin Ġesti ħdejha, b'id waħda fuq spallejn it-Tfajjel filwaqt li l-id l-oħra qiegħda żżomm id Ġest. San Ġużepp jinsab ftit lil hinn mill-Madonna qiegħed josserva dak li qed iseħħ quddiemu. Ftit 'il fuq minnhom insibu x-xbieha tal- Ispirtu s-Santu fil-forma ta' ħamiema bajda b'raġġi bojod ħerġin minn madwarha u neżlin fuq il-Madonna u l-Bambin. Fil-parti ta' fuq tiddomina x-xbieha tal- Missier Etern b'idejh miftuħin u mdawwar bi sħab abjad, żewġ anġli kbar u puttini, qiegħed ibierek lil Ibnu l-Għażiż waqt il- Preżentazzjoni tiegħu mill-Madonna u San Ġużepp fit-Tempju. Għadd ta' Qassisin u Dutturi tal-liġi jidhru fuq kull naħa tax-xena qegħdin jiddiskutu bejniethom din il-ġrajja. L-artist hawnhekk xtaq li jispjega l-kobor tat-Trinità Qaddisa flimkien mal-Misteru Tagħha permezz ta' din id-diskussjoni li tidher għaddejja b'tant interess minn dawn il-Qassisin u d-Dutturi tal-Liġi. Għalkemm is-suġġett ta' dan ix-xogħol huwa l-Preżentazzjoni ta' Ġesti Bambin fit- Tempju, tidher sew u dominanti t-Trinità Qaddisa biex b'hekk toħroġ il-kapaċità espressiva ta' dan l-artist Gianni Vella li fil-knejjes tagħna ħallielna bosta xogħlijiet sbieħ tul il-karriera twila tiegħu. Il-festa t-tajba lil kulħadd. Is-Soċjetà twaqqfet fl-1946 Il-Banda twaqqfet fl-1949